Държавен вестник, бр. 76, 2017 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  76
от удостоверението по ал. 1 се вписва новият 
срок на валидност.“
6. Досегашната ал. 8 става ал. 9 и се из-
меня така:
„(9) При промяна на данните от удосто-
верението по ал. 1 Изпълнителна агенция 
„Автомобилна администрация“ издава ново 
удостоверение за одобрение на пътни превоз-
ни средства, превозващи определени опасни 
товари, с новите данни за срока на валидност 
на върнатото удостоверение.“
§ 33. Член 40 се изменя така:
„Чл. 40. (1) Всяко пътно превозно средство, 
с което се извършва превоз на опасни товари, 
се сигнализира с оранжеви табели за опасен 
товар и се обозначава със знаци за опасност, 
когато това се изисква, съгласно част 5 на 
приложение А от ADR.
(2) Сигнализацията с оранжеви табели и 
знаци за опасност върху пътното превозно 
средство трябва да бъде добре видима, четлива 
и устойчива по време на превоз.
(3) Идентификационният номер за опасност 
и номерът на веществото (номер по ООН), 
изобразени на оранжевите табели, трябва да 
издържат на огън най-малко 15 минути.“
§ 34. Член 41 се изменя така:
„Чл. 41. Сигнализацията с оранжеви табели, 
която не се отнася до превозваните опасни 
товари или до остатъците от такива това-
ри, трябва да бъде премахната или закрита.  
В случай че табелите се закрият, покритието да 
е пълно и да издържа на огън поне 15 минути.“
§ 35. В чл. 44, ал. 7 думите „самото място 
или друго място“ се заменят с „най-близкото 
безопасно място“, а думите „с оглед осигуря-
ване на безопасност“ се заличават.
§ 36. В чл. 45 се правят следните изменения:
1. Създава се нова ал. 3:
„(3) При констатиране на нарушения от 
рискова категория 1 и 2 се прилагат принуди-
телните административни мерки, предвидени 
в чл. 106, ал. 1 и 2 от Закона за автомобил-
ните превози.“
2. Досегашната ал. 3 става ал. 4.
§ 37. В чл. 47 се правят следните изменения 
и допълнения:
1. Досегашният текст става ал. 1 и се из-
меня така:
„(1) Длъжностните лица от Изпълнителна 
агенция „Автомобилна администрация“ могат 
да присъстват при провеждане на курсове 
за обучение на водачи на моторно превозно 
средство за извършване на превоз на опасни 
товари и/или консултанти по безопасността 
при превозите на опасни товари и осъщест-
вяват контрол по спазване на изискванията, 
определени в учебната документация и тази 
наредба.“
2. Създават се ал. 2 – 4:
„(2) Контролните органи проверяват:
1. учебния кабинет – за съответствие с 
изискванията на чл. 11;
2. учебната документация, използвана при 
обучението;
3. спазването на учебната документация, 
утвърдена от изпълнителния директор на 
Изпълнителна агенция „Автомобилна адми-
нистрация“.
(3) Лицата, получили разрешение за обуче-
ние на водачи на моторно превозно средство 
за превоз на опасни товари и/или консултанти 
по безопасността при превоз на опасни товари, 
осигуряват на контролните органи по чл. 44, 
ал. 1 достъп за извършване на проверка на ма-
териалната база и при поискване предоставят 
цялата документация, свързана с обучението 
на кандидатите за придобиване на свидетел-
ство за водач на моторно превозно средство 
за превоз на опасни товари и/или консултанти 
по безопасността при превоз на опасни товари.
(4) При извършване на проверки на тео-
ретичните занятия и практическите упраж-
нения при провеждане курсове за обучение 
на водачи на моторно превозно средство за 
превоз на опасни товари и/или консултанти 
по безопасността при превоз на опасни товари 
контролните органи по чл. 44, ал. 1 имат право 
да проверяват документите за самоличност 
на присъстващите кандидати.“ 
§ 38. В § 1 от допълнителната разпоредба 
се създават т. 7 – 12:
„7. „Клин за подлагане на колелата“ е 
приспособление за застопоряване на гумите, 
размерът на който съответства на максимал-
ната маса на превозното средство и диаметъра 
на гумите.
8. „Екипаж на превозното средство“ са 
лица, които придружават водача по време на 
превоза на опасни товари по причини, свърза-
ни с безопасността, сигурността, обучението 
или експлоатацията.
9. „Номер по ООН“ е четирицифрен иден-
тификационен номер на опасното вещество 
или изделие.
10. „Ново оценяване на съответствието“ 
е процедурата, извършвана по искане на 
собственика или оператора за последващо 
оценяване на съответствието на транспорти-
руемото оборудване под налягане, произведено 
и пуснато на пазара преди 1.01.2007 г.
11. „Нотифициран орган“ е проверяващ ор-
ган, който отговаря на изискванията на ADR 
и на условията по чл. 20 и 26 от Наредбата 
за съществените изисквания и оценяване съ-
ответствието на транспортируемо оборудване 
под налягане и е нотифициран в съответствие 
с чл. 24 от същата наредба.
12. „Оценка на съответствието“ е процес на 
проверка на съответствието на даден продукт 
съгласно разпоредбите на точки 1.8.6 и 1.8.7 на 
ADR по отношение на одобрението на типа, 
производствения надзор и първоначалния 
контрол и изпитване.“
§ 39. В § 5 от преходните и заключител-
ните разпоредби думите „1 януари 2015 г.“ се 
заменят с „1 януари 2017 г.“.